เฮนรี จอร์จ
เฮนรี จอร์จ (; 2 กันยายน ค.ศ. 1839 — 29 ตุลาคม ค.ศ. 1897) เป็นนักเศรษฐศาสตร์การเมืองชาวอเมริกัน ผู้เขียนหนังสือ เรื่อง "Progress and Poverty" และได้เขียนบทความต่าง ๆ เกี่ยวกับที่ดินไว้มากมาย หนังสืออื่น ๆ ของเฮนรี จอร์จที่ควรกล่าวถึงคือ "Social Problems," "Protection or Free Trade" ซึ่งได้มีการอ่านทั้งเล่มและบันทึกไว้ในบันทึกของสภาผู้แทนราษฎรสหรัฐอเมริกา, "The Condition of Labor" ซึ่งเป็นจดหมายเปิดผนึกถึงสันตะปาปาเพื่ออธิบายตอบสาส์นเวียนของพระองค์ และ "The Science of Political Economy" ซึ่งพิมพ์หลังมรณะ
กอร์ดอน แรมซีย์
กอร์ดอน เจมส์ แรมซีย์ จูเนียร์ () เกิดเมื่อวันที่ 8 พฤศจิกายน ค.ศ. 1966 เป็นเชฟชาวสกอต เจ้าของร้านอาหาร ร้านอาหารของเขาเคยได้รับรางวัลดาวมิชลิน 15 ดาว ตอนนี้เหลือ 14 ดาว เรสเตอรองกอร์ดอนแรมซีย์ (Restaurant Gordon Ramsay) ร้านอาหารที่เป็นเหมือนลายเซ็นของเขาในย่านเชลซีของกรุงลอนดอน ได้รับดาวมิชลิน 15 ดาวตั้งแต่ปี ค.ศ. 2001 แรมซีย์เป็นที่รู้จักกันดีในฐานะพิธีกรที่เกี่ยวกับการแข่งขันทำอาหารเช่น "เฮลส์คิตเชน" (Hell's Kitchen) ของอังกฤษ "เดอะเอฟเวิร์ด" (The F Word) และ "แรมซีส์คิตเชนไนต์แมส์" (Ramsay's Kitchen Nightmares) ตลอดจน "เฮลส์คิตเชน" ฉบับอเมริกัน "คิตเชนไนต์แมส์" (Kitchen Nightmares) "มาสเตอร์เชฟ" (MasterChef) "มาสเตอร์เชฟจูเนียร์" (MasterChef Junior) และ "โฮเทลเฮลล์" (Hotel Hell)